**22505 DRŽAVNI INSPEKTORAT REPUBLIKE HRVATSKE**

**POSEBNI IZVJEŠTAJI U GODIŠNJEM IZVJEŠTAJU O IZVRŠENJU FINANCIJSKOG PLANA ZA 2024. GODINU ZA DRŽAVNI INSPEKTORAT**

**IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Čl. 46. stavkom 2. Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/23) propisano je da poseban izvještaj čini Izvještaj o zaduživanju na domaćem i stranom tržištu novca i kapitala – isto nije primjenjivo za Državni inspektorat.

**IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA**

Čl. 46. stavkom 2. Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/23) propisano je da poseban izvještaj može sadržavati i Izvještaj o danim jamstvima i plaćanjima po protestiranim jamstvima – isto nije primjenjivo za Državni inspektorat.

**IZVJEŠTAJ O DANIM JAMSTVIMA I PLAĆANJIMA PO PTOTESTIRANIM JAMSTVIMA**

Čl. 46. stavkom 3. Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/23) propisano je da poseban izvještaj može sadržavati i Izvještaj o danim jamstvima i plaćanjima po protestiranim jamstvima – isto nije primjenjivo za Državni inspektorat.

**IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA NA DAN 31.12.2024. GODINE**

|  |  |
| --- | --- |
|  | Stanje obveza na dan 31.12.2024. |
| Nenaplaćena potraživanja | 1.971.933,93 EUR |
| Dospjele obveze | 889,07 EUR |
| Potencijalne obveze po osnovi sudskih sporova | 34.256.937,81 EUR |

**IZVJEŠTAJ O KORIŠTENJU SREDSTAVA FONDOVA EUROPSKE UNIJE**

Podaci o evidentiranim prihodima i primicima te rashodima i izdacima iz fondova Europske unije za 2024. godinu po fondovima Europske unije (primjenjuje se modificirano obračunsko načelo temeljem kojeg se iskazuju podaci):

|  |  |
| --- | --- |
| 5 Pomoći | 31. prosinca 2024. godine u EUR |
| Prihodi | Primici | Rashodi | Izdaci | Stanje potraživanja od EU |
| 51-Pomoći EU | 9.911,66  | 0,00 | 9.911,66 | 0,00 | 0,00 |
| 52-Ostale pomoći | 758,93 | 0,00 | 0,00 | 0,00 | 0,00 |
| 559-Ostale refundacije iz sredstava EU | 3.038,37 | 0,00 | 3.038,37 | 0,00 | 0,00 |
| UKUPNO | 13.708,96 | 0,00 | 12.950,03 | 0,00 | 0,00 |

IZVOR 51 - Tržišna inspekcija uključena je u projekte sufinancirane od strane Europske unije, a koje koordinira PROSAFE organizacija (neprofitna organizacija koja koordinira zajedničkim aktivnostima država članica u nadzoru tržišta, a primarno je financirana od strane Europske unije) usmjerene na provedbu zajedničkih aktivnosti nadzora tržišta država članica u području sigurnosti neprehrambenih proizvoda i to: EEPLIANT3 ( Energy Efficiancy Compliant Products – Energetski učinkoviti sukladni proizvodi), JAHARP2020 TRIPLET, JAHARP2021 Omnibus i JAHARP2022. Navedena organizacija refundira troškove Državnom inspektoratu nakon održanih aktivnosti, kao i što osigura pokriće troškova.

IZVOR 52 –Sporazum o partnerstvu u projektu SHARP (Strengthened Internatiolan Health regulations and Preparedness in the EU) između Hrvatskog zavoda za javno zdravstvo, 10 000 Zagreb, Rockefellerova 7, OIB 75297532041 (nositelj projekta) i Državnog inspektorata, Šubićeva 29, 10 000 Zagreb, OIB 33706439962.

IZVOR 559 - Europska komisija u cilju jačanja koordinacije aktivnosti nadzora tržišta između država članica i osiguravanja potrošačima dostupnosti sigurnih proizvoda na zajedničkom tržištu kontinuirano potiče i financira aktivnosti zajedničkog nadzora tržišta u pogledu sigurnosti proizvoda u okviru projekata CASP (Coordinated Activities for the Safety of Products) te se tržišna inspekcija u siječnju 2024. godine uključila u projekt CASP 2024 čije je trajanje predviđeno kroz 21 mjesec. Planirane aktivnosti u okviru projekata CASP imaju za cilj identifikaciju potencijalno nesukladnih proizvoda na tržištu Europske unije koji mogu predstavljati rizik za sigurnost i zdravlje potrošača te njihovo uklanjanje sa zajedničkog EU tržišta. Pri tome je tržišna inspekcija u projektu CASP 2024 sudjelovala u aktivnostima vezanim uz specifičnu grupu proizvoda vezano uz sukladnost opreme namijenjene djeci te električnih proizvoda, odnosno aktivnostima PSA2: High chairs (dječje visoke stolice), PSA3: Lighting chains (rasvjetni lanci), PSA4: Mini electric heaters (mali električni uređaji za grijanje), PSA6: Bicycles for children (dječji bicikli). Sredstva planirana na ovoj aktivnosti odnose se na kupnju i transport planiranog broja uzoraka proizvoda uzetih sa tržišta u okviru projekta CASP 2024, u projektom određene akreditirane laboratorije u EU, u svrhu njihovog ispitivanja, odnosno na kupnju 2 uzorka dječjih bicikla, 4 uzorka dječjih visokih stolica, 4 uzorka rasvjetnih lanaca i 4 uzorka malih električnih aparata za grijanje. Imajući u vidu izbjegavanje financijskog opterećenja subjekata isti su proizvodi kupljeni te otpremljeni u akreditirani laboratorije, a sva utrošena sredstva su refundirana od strane Europske komisije na temelju izdanih računa za transport i/ili kupnju uzoraka proizvoda. Također, bitno je napomenuti u vezi planiranih sredstava da je koordinator predvidio i održavanje online sastanaka te četiri fizička sastanka sudionika u vezi aktivnosti projekta (PSA2, PSA3, PSA4, PSA6) koji su realizirani tijekom 2024. godine prema odluci koordinatora, međutim u vezi istih nisu nastali troškovi u pogledu službenih putovanja sudionika projekta na iste sastanke, s obzirom da je sam koordinator (Europska komisija) organizirao put i smještaj sudionika u okviru EU sredstava. Isto tako imajući u vidu duljinu trajanja projekta dio sastanaka (fizičkih) koordinator, odnosno Europska komisija održava i u 2025. godini kada se planira i izrada konačnog izvješća o provedbi projekta CASP2024, međutim u 2025. godini se ne planiraju daljnje aktivnosti uzorkovanja i ispitivanja proizvoda budući su ove aktivnosti realizirane u 2024. godini. Također, iznosi za planirane aktivnosti bazirani su na prethodnim projektima kada je tržišna inspekcija sudjelovala u više aktivnosti projekta i u kojima je uzorkovan veći broj proizvoda, a koordinator tek tijekom trajanja projekta prilagođava i redefinira broj uzoraka koji se predviđa da bi pojedine države članice trebali uzorkovati sa svog nacionalnog tržišta pri čemu isto tako treba uzeti u obzir da su projektima uvijek obuhvaćeni različiti sektori proizvoda čiji troškovi kupnje i transporta stoga mogu odstupati.

Po projektima CASP 2024 – PSA 1 Baby soothers, CASP-PSA 5-2024 jednokratne elektroničke cigarete, CASP 2024 PSA 7 Slime toys , JACOP 2024 Joint Actions on Compliance of Products in the EU Sanitarna inspekcija nije imala nikakve troškove osim transporta 34 uzorka u ukupnom iznosu od: 1.883,03 eura.

Podaci o ukupno ugovorenim sredstvima fondova Europske unije od početka provedbe projekta zaključno s izvještajnim razdobljem:

|  |
| --- |
| Od 1. srpnja 2013. do 31. prosinca 2024. godine |
| EU Fond | Ukupno ugovorena sredstva |
| Projekt SHARPP | 14.857,68 EUR |
| UKUPNO | 14.857,68 EUR |